stanford-oval/wikipedia huggingface dataset:
กีฬาเยาวชนแห่งชาติ ครั้งที่ 35
การแข่งขัน > สนามแข่งขัน

| สนามแข่งขัน | กีฬา | สถานที่ |
| --- | --- | --- |
| มหาวิทยาลัยราชภัฏบุรีรัมย์ | กรีฑา, บาสเกตบอล, ตะกร้อ, เทนนิส, วอลเลย์บอล และซอฟท์เทนนิส | เมืองบุรีรัมย์ |
| แขวงทางหลวงบุรีรัมย์ | เปตอง | เมืองบุรีรัมย์ |
| โรงพยาบาลบุรีรัมย์ | แบดมินตัน | เมืองบุรีรัมย์ |
| โรงเรียนเสนศริอนุสรณ์ | บริดจ์ | เมืองบุรีรัมย์ |
| ถนนสายบุรีรัมย์ - อำเภอนางรอง / วนอุทยานภูเขาไฟกระโดง | จักรยาน | เมืองบุรีรัมย์ |
| สนามกีฬากลางองค์การบริหารส่วนจังหวัดบุรีรัมย์ | พิธีการ และฟุตบอล | เมืองบุรีรัมย์ |
| โรงเรียนบุรีรัมย์พิทยาคม | ฟุตซอล และฟันดาบ | เมืองบุรีรัมย์ |
| อ่างเก็บน้ำห้วยตลาด | เรือพาย และกีฬาทางอากาศ | เมืองบุรีรัมย์ |
| ครูคลิเบิล สนุกเกอร์ คลับ บุรีรัมย์ | สนุกเกอร์ | เมืองบุรีรัมย์ |
| โรงเรียนอนุบาลบุรีรัมย์ | ลีลาศ | เมืองบุรีรัมย์ |
| สำนักงานเขตพื้นที่การศึกษาประถมศึกษา บุรีรัมย์ เขต 1 | เทเบิลเทนนิส | เมืองบุรีรัมย์ |
| กองร้อยอาสารักษาดินแดนจังหวัดบุรีรัมย์ | วู้ดบอล | เมืองบุรีรัมย์ |
| โรงเรียนภัทรบพิตร | ยูโด และยูยิตสู | เมืองบุรีรัมย์ |
| โรงเรียนเทศบาล 3 บุรีรัมย์ | มวยปล้ำ | เมืองบุรีรัมย์ |
| มณฑลทหารบกที่ 26 | รักบี้ | เมืองบุรีรัมย์ |
| โรงเรียนภัทรบพิตร | แฮนด์บอล | เมืองบุรีรัมย์ |
| สวนรมย์บุรี 200 ปี เทศบาลเมืองบุรีรัมย์ | เพาะกาย | เมืองบุรีรัมย์ |
| สนามช้าง อารีนา / ลานจอดรถตลาดไนท์เซราะกราว | เอ็กซ์ตรีม | เมืองบุรีรัมย์ |
| โรงเรียนบุรีรัมย์บุรีรัมย์พิทยาคม | ฟันดาบสากล | เมืองบุรีรัมย์ |
| โรงเรียนพระครูพิทยาคม | กาบัดดี | เมืองบุรีรัมย์ |
| โรงเรียนประโคนชัยพิทยาคม | มวยไทยสมัครเล่น และวูซู | ประโคนชัย |
| โรงเรียนเมืองตลุงพิทยาสรรพ์ | มวยสากลสมัครเล่น และปันจักสีลัต | ประโคนชัย |
| อุทยานน้ำหนองระแซซัน | เจ็ตสกี | ประโคนชัย |
| โรงเรียนนางรอง | เทควันโด และคาราเต้ | นางรอง |
| โรงเรียนทีโอเอวิทยา (เทศบาล 1) | ชักเย่อ | นางรอง |
| โรงเรียนลำปลายมาศ | หมากล้อม และเบตบอล | ลำปลายมาศ |
| โรงเรียนกระสังพิทยาคม | ฮอกกี้ | กระสัง |
| โรงเรียนห้วยราชพิทยาคม / โรงเรียนวัดบ้านสนวน | ซอฟท์บอล | ห้วยราช |
| โรงเรียนธารทองพิทยาคม | คริกเก็ต | ลำปลายมาศ |
| สนามกีฬาเฉลิมพระเกียรติ 80 พรรษา 5 ธันวาคม 2550 | ว่ายน้ำ จักรยาน และยิงปืน | จังหวัดนครราชสีมา |
| สนามกอล์ฟ พานอราม่า | กอล์ฟ | จังหวัดนครราชสีมา |
| ศูนย์การค้า เทอมิเนอร์ 21 โคราช | ยิมนาสติก | จังหวัดนครราชสีมา |
| ศูนย์การค้า อิมพีเรียลเวิลด์ สำโรง อำเภอเมือง | ฟิกเกอร์สเก็ตและสปีดสเก็ตติ้ง | จังหวัดสมุทรปราการ |
การแข่งขัน > สรุปเหรียญรางวัล

| 0 | 1 | 2 | 3 | 4 | 5 |
| --- | --- | --- | --- | --- | --- |
| อันดับที่ | จังหวัด | ทอง | เงิน | ทองแดง | รวม |
| 1 | กรุงเทพมหานคร | 114 | 116 | 129 | 388 |
| 2 | ชลบุรี | 53 | 59 | 50 | 162 |
| 3 | สุพรรณบุรี | 47 | 33 | 46 | 126 |
| 4 | นครราชสีมา | 46 | 24 | 29 | 99 |
| 5 | เชียงใหม่ | 29 | 31 | 41 | 103 |
| 6 | นครศรีธรรมราช | 26 | 24 | 33 | 83 |
| 7 | สมุทรปราการ | 19 | 20 | 22 | 61 |
| 8 | ศรีสะเกษ | 19 | 12 | 29 | 60 |
| 9 | ขอนแก่น | 18 | 7 | 24 | 49 |
| 10 | นนทบุรี | 16 | 31 | 27 | 74 |
| รวม | รวม | 728 | 730 | 1062 | 2520 |
การตลาด > สัญลักษณ์

สัญลักษณ์ประจำการแข่งขันกีฬาเยาวชนแห่งชาติ ครั้งที่ 35 เป็นรูปปราสาทหินพนมรุ้ง ซึ่งเป็นปราสาทที่เป็นสัญลักษณ์ประจำจังหวัดบุรีรัมย์ โดยในส่วนของปราสาทประธานแสดงให้เห็นถึงความยิ่งใหญ่ของการแข่งขันที่จัดขึ้นในจังหวัดบุรีรัมย์ สัญลักษณ์ตัวแทนคนมีความหมายว่าผู้คนจากทั่วประเทศที่จะเข้าร่วมการแข่งขัน จะได้รับความประทับใจ มิตรภาพที่เกิดใหม่ ได้เยี่ยมชมโบราณสถานและวัฒนธรรมตลอดจนวิถีชีวิตชาวบุรีรัมย์ มีตราสัญลักษณ์กีฬาแห่งชาติประดับอยู่กลางประสาทประธานเปรียมเสมือนดวงอาทิตย์ที่ขึ้นตรงกับประตูของปราสาท
การตลาด > มาสคอต

มาสคอตประจำการแข่งขันกีฬาเยาวชนแห่งชาติ ครั้งที่ 35 มีชื่อว่า น้องเหินหาว มีลักษณะมาจากนกกระเรียนที่มีชื่อว่า น้องเหินหาว โดยที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นผู้พระราชทานชื่อ ในโครงการทดลองปล่อยคืนสู่พื้นที่ชุ่มน้ำตามธรรมชาติที่จังหวัดบุรีรัมย์ นอกจากนั้นบริเวณคอยังได้คล้องผ้าซิ่นตีนแดง สื่อให้เห็นถึงผ้าเอกลักษณ์ของจังหวัดบุรีรัมย์ และให้เห็นถึงวิถีวัฒนธรรมอันดีงาม เก่าแก่ ทรงคุณค่าและเป็นสินค้าสร้างรายได้แก่ชาวบุรีรัมย์ และคบเพลิงเป็นรูปเลข 35 สื่อถึงการแข่งขันกีฬาเยาวชนแห่งชาติ ครั้งที่ 35 ที่สร้างพลังกาย พลังความคิด และมีน้ำใจนักกีฬาแก่เยาวชนชาติไทย ให้เติบโตเป็นกำลังสำคัญในการพัฒนาชาติให้เจริญก้าวหน้าต่อไป
น้องเหินหาว มีนิสัยน่ารัก เป็นมิตร ชอบการเรียนรู้ มีความคิดสร้างสรรค์ รักการออกกำลังกาย เล่นกีฬา เป็นตัวแทนชาวบุรีรัมย์ ในการต้อนรับคณะนักกีฬาเยาวชนทั่วประเทศสู่การแข่งขันกีฬาเยาวชนแห่งชาติ ครั้งที่ 35
แหล่งข้อมูลอื่น

เว็บไซต์ทางการ
| ด ค กกีฬาเยาวชนแห่งชาติ |
| --- | --- |
การแข่งขัน:  2528 นครราชสีมา   2529 นครศรีธรรมราช   2530 สุรินทร์   2531 เชียงราย   2532 ราชบุรี   2533 ภูเก็ต   2534 ตรัง   2535 ศรีสะเกษ   2536 จันทบุรี   2537 พิษณุโลก   2538 สงขลา   2539 กำแพงเพชร   2540 สุราษฎร์ธานี   2541 อุดรธานี   2542 ยะลา   2543 สุรินทร์   2544 แพร่   2545 พังงา   2546 เพชรบุรี   2547 สุโขทัย   2548 ชัยภูมิ   2549 ลำปาง   2550 สุราษฎร์ธานี   2551 อุบลราชธานี   2552 กาญจนบุรี   2553 เพชรบูรณ์   2554 อุตรดิตถ์   2555 ภูเก็ต   2556 มหาสารคาม   2557 ศรีสะเกษ   2558 จันทบุรี   2559 สุพรรณบุรี   2560 ชุมพร – ระนอง   2561 น่าน   2562 บุรีรัมย์   2563 ตราด   2565 พัทลุง   2566 นครสวรรค์   2567 ราชบุรี   2568 ชลบุรี   2569 สุราษฎร์ธานี
อามุโร่ เรย์

| อามุโร่ เรย์ |
| --- | --- |
ปรากฏครั้งแรก: UC 0079
ข้อมูลตัวละครในเรื่อง
เผ่าพันธุ์: นิวไทป์
เพศ: ชาย
อามูโร่ เรย์ (ญี่ปุ่น: アムロ・レイ; โรมาจิ: Amuro Rei; ทับศัพท์: ทับศัพท์จาก Amuro Ray) เป็นตัวละครพระเอกของเรื่องโมบิลสูทกันดั้ม และ โมบิลสูทกันดั้ม : ชาร์ เคาน์เตอร์ แอทแทค ให้เสียงพากย์ภาษาญี่ปุ่นโดย โทรุ ฟุรุยะ อามูโร่ เรย์เป็นลูกชายคนเดียวของ อามาเรีย เรย์ และ ดร.ทิม เรย์ ผู้ออกแบบสร้างโมบิลสูท RX-78-2 กันดั้ม และอามูโร่เป็นนิวไทป์ซึ่งเป็นคนที่มีความสามารถเหนือกว่าคนธรรมดาทั่วไป ภายหลังเขาได้รับโมบิลสูทที่ชื่อว่า RX-93 นิวกันดั้ม ที่เคยเป็นโมบิลสูทที่อามูโร่ เรย์ ออกแบบมาเพื่อรับมือกับ MSN-04 ซาซาบี ของ ชาร์ อัสนาเบิล
เรียล (การ์ตูนญี่ปุ่น)

การ์ตูนเรื่อง REAL โดย ทาเคฮิโกะ อิโนอุเอะ
เรียล (ญี่ปุ่น: リアル; โรมาจิ: Riaru; ทับศัพท์: ทับศัพท์จาก Real) การ์ตูนญี่ปุ่นที่เป็นผลงานการเขียนเรื่องหนึ่งของ ทาเคฮิโกะ อิโนอุเอะ เป็นเรื่องเกี่ยวกับกีฬาบาสเกตบอลอีกเรื่องของเขานอกจากเรื่อง สแลมดังก์ และ Buzzer Beater  แต่เรื่องนี้ไม่ใช่บาสเกตบอลธรรมดาๆ เป็นเรื่องของวีลแชร์บาสเกตบอลที่เล่นกันในหมู่คนพิการ ซึ่งจะเป็นการ์ตูนออกไปแนวชีวิตที่ค่อนข้างหนักสักหน่อย เพราะตัวเอก 3 คน ที่ต้องเข้ามาเกี่ยวข้องกับวงการกีฬาวีลแชร์บาสเกตบอลนั้น 2 ใน 3 เป็นคนพิการ แต่ไม่ได้เป็นความพิการที่มีมาแต่กำเนิด คนหนึ่งพิการเพราะโรคร้ายแต่อีกคนหนึ่งพิการจากอุบัติเหตุ ซึ่งต้องผ่านช่วงเวลาที่ยากลำบาก กว่าจะยอมรับสภาพของตนได้ ส่วนตัวเอกอีกคนถึงแม้จะไม่ได้พิการ แต่ก็เป็นสาเหตุให้คนใกล้ตัวต้องพิการจนเกือบจะไม่สามารถอภัยให้ตัวเองได้ โดยทั้ง 2 เรื่องหลังนี้ ปัจจุบันยังเขียนไม่จบ ทำให้แฟนๆ ที่ติดตามผลงานของเขายังคงเฝ้ารอตอนต่อไป ที่จะยังคงตามออกมารวมถึงผลงานเรื่องต่อไปของเขาด้วย
ฉบับภาษาญี่ปุ่น เรียล ได้ลิขสิทธิ์และจัดพิมพ์โดย Shueisha
ในประเทศไทย เรียล ได้ลิขสิทธิ์และจัดพิมพ์โดย เนชั่น เอ็ดดูเทนเมนท์
ตัวละคร > โทงาว่า คิโยฮารุ

โทงาว่า คิโยฮารุ (ญี่ปุ่น: 戸川清春; โรมาจิ: Togawa Kiyoharu) หนุ่มพิการและเป็นสมาชิกของทีม ไทเกอร์ ทีม วีลแชร์บาสเกตบอล สมัครเล่น ที่รวมตัวกันเล่นในยามว่าง และยังเป็นการกายภาพบำบัดร่างกายที่สามารถใช้ได้จำกัด แต่ตัวคิโยฮารุเองต่างจากเพื่อนร่วมทีมที่เป็นคนจริงจัง รักในกีฬาวีลแชร์บาสเกตบอล เมื่อไรก็ตามที่ลงเล่นก็จะเต็มที่ทุกครั้ง แข่งครั้งใดก็มีความหวังที่จะชนะทุกครั้งไม่ว่าคู่ต่อสู้จะเป็นทีมระดับไหน ผิดกับเพื่อนๆ ในทีมที่คิดว่าตนเองเป็นเพียงแค่คนพิการ จะพยายามอย่างไรก็ยังคงเป็นเพียงแค่คนพิการ ที่มาเล่นวีลแชร์บาสเกตบอลนั้นก็ฆ่าเวลา และหาความสนุกจากกีฬาที่ยังพอจะเล่นได้เท่านั้น จนบานปลายกลายเป็นถูกเพื่อนร่วมทีมรังเกียจไป เพราะหลายๆ ครั้งออกจะจริงจังเกินเหตุ พยายามที่จะให้เพื่อนร่วมทีมทุ่มเทให้เต็มที่ด้วย แต่เดิมคิโยฮารุเป็นเด็กแข็งแรง ถูกพ่อซึ่งอยากจะเป็นนักเปียโนอาชีพแต่ไม่สามารถทำได้ พยายามเคี่ยวเข็ญให้เรียนและฝึกฝนเปียโน ด้วยหวังที่จะให้เติมเต็มสิ่งที่ตนเองไม่สามารถทำได้ แต่ภายหลังคิโยฮารุจึงค้นพบสิ่งที่ตนเองรัก นั่นคือการเป็น นักวิ่ง ซึ่งพ่อก็พยายามกีดกัน เพราะต้องการให้มุ่งมันกับการเป็นนักเปียโน โดยที่ไม่สนใจความต้องการของลูกชายเลย แต่คิโยฮารุก็ยังไม่ละความพยายาม จนกลายเป็นตัวแทนของโรงเรียน ลงแข่งขันกรีฑาในระดับประเทศ และทำเวลาได้ดีขึ้นเรื่อยๆ ซึ่งตัวเขาเองพยายามจะทำเวลาให้ได้ตามที่ได้ตั้งเป้าไว้ และสถิติที่ได้ก็ขยับเข้าใกล้เป้าหมายขึ้นทุกๆ ที แต่ระหว่างนั้นคิโยฮารุก็เริ่มรับรู้ถึงสิ่งผิดปกติ ที่เกิดกับร่างกายตนทีละน้อย จนกระทั่งการแข่งขันกรีฑาระดับประเทศมาถึง อาการเจ็บปวดที่ขาดก็หนักขึ้นทุกที แต่เขาก็ยังไม่ยอมเลิกวิ่งทั้งที่มีความเสี่ยง ที่จะเกิดผลร้ายขนาดที่ตัวเขาเองก็อาจคาดไม่ถึง และแล้วระหว่างที่กำลังวิ่งแข่งขันอยู่ในรอบตัดสิน ในขณะที่ใกล้จะเข้าเส้นชัยนั้น จู่ๆ คิโยฮารุก็หยุดวิ่ง ขาที่เคยทรงพลังจนแทบจะหยุดนิ่งไม่ได้ กลับไร้ซึ่งความรู้สึกจนไม่สามารถจะเข้าเส้นชัยได้ ทั้งที่เส้นชัยอยู่ตรงหน้า สุดท้ายเขาต้องสูญเสียขาไปข้างหนึ่ง และต้องใช้ชีวิตอยู่บนรถเข็นไปตลอดชีวิต การเปลี่ยนแปลงที่ยากจะยอมรับได้ ช่วงเวลาอันยากลำบากและสุดแสนจะรันทดใจ ที่เสมือนบททดสอบอันแสนสาหัสจนเหมือนจะไม่สามารถผ่านมันไปได้...จนกระทั่งเขาได้รู้จักกับ วีลแชร์บาสเกตบอล
ตัวละคร > โนมิยะ โทโมมิ

โนมิยะ โทโมมิ (ญี่ปุ่น: 野宮朋美; โรมาจิ: Nomiya Tomomi) อดีตกัปตันชมรมบาสเกตบอลแห่ง โรงเรียนมัธยมนิชิ ก่อนที่จะประสบอุบัติเหตุจากรถมอเตอร์ไซค์ซึ่งเป็นจุดเปลี่ยนครั้งใหญ่ของชีวิต เนื่องจากในวันนั้นได้พา ยามาชิตะ นาทสึมิ เด็กสาวที่เพิ่งรู้จักกันไม่นานซ้อนรถไปด้วย จนทำให้นาทสึมิได้รับบาดเจ็บสาหัสต้องนอนรักษาตัวในโรงพยาบาล ซ้ำร้ายนาทสึมิต้องกลายเป็นคนพิการนั่งบนรถเข็นตลอดชีวิต ส่วนโนมิยะเองกลับได้รับบาดเจ็บเพียงเล็กน้อย ด้วยความรู้สึกผิดที่ทำให้ผู้หญิงที่เพิ่งจะรู้จักกันต้องพิการไปตลอดชีวิต เรื่องดังกล่าวได้กลายเป็นแผลร้ายในจิตใจที่ไม่ว่าจะทำอย่างไร ก็ไม่สามารถจะลบล้างออกไปได้ ซ้ำยังต้องออกจากโรงเรียน ออกจากชมรมบาสเกตบอลซึ่งเปรียบเสมือนสิ่งเดียวในชีวิต ทำให้รู้สึกเหมือนกับว่าในชีวิตนี้ไม่เหลืออะไรอีกแล้ว จนได้มาพบกับ โทงาว่า คิโยฮารุ หนุ่มพิการที่อายุรุ่นราวคราวเดียวกับตน กำลังเล่นบาสเกตบอลอยู่ทั้งๆ ที่นั่งอยู่บนรถเข็น และเป็นครั้งแรกที่โนมิยะได้สัมผัสกับ วีลแชร์บาสเกตบอล และจุดประกายให้มีกำลังใจที่จะใช้ชีวิตอยู่อย่างมีความหวัง เพราะขนาดคิโยฮารุที่พิการเดินไม่ได้ ต้องนั่งอยู่บนรถเข็นตลอด ยังสามารถเล่นบาสเกตบอลได้ ซ้ำยังเอาชนะตนที่มีร่างกายสมบูรณ์
ตัวละคร > ทาคาฮาชิ ฮิซาโนบุ

ทาคาฮาชิ ฮิซาโนบุ (ญี่ปุ่น: 高橋久信; โรมาจิ: Takahashi Hisanobu) สมาชิกชมรมบาสเกตบอลแห่ง โรงเรียนมัธยมนิชิ ผู้เป็นไม้เบื่อไม้เมากับ โนมิยะ โทโมมิ ด้วยความที่เป็นคนหน้าตาดี เล่นกีฬาเก่ง จึงเป็นเหมือนคนดังและเป็นที่ชื่นชอบของนักเรียนหญิงในโรงเรียน มีนิสัยหยิ่ง ค่อนข้างจะหลงตัวเอง และชอบดูถูกคน และได้เป็นกัปตันทีมหลังจากที่โนมิยะต้องออกจากโรงเรียนไป ยิ่งทำให้เขาหยิ่งทะนงมากขึ้นไปอีก จนกระทั่งถูกรถชน จนต้องนอนอยู่ในโรงพยาบาลเป็นเวลานาน และไม่ยอมรับว่าอาการที่ตนเองเป็นอยู่นั้นหนักเกินกว่าที่จะสามารถ กลับมาใช้ชีวิตได้ปกติเหมือนแต่ก่อน อย่าว่าแต่กลับมาเล่นบาสเกตบอลเลย เพียงแค่เดินก็ยังทำไม่ได้ และจะต้องกลายมาเป็นคนพิการที่เขาเคยดูถูก ยิ่งเมื่อเขายอมรับความจริงนี้ได้มากขึ้นเท่าไร ก็ดูเหมือนจะยิ่งหมดกำลังใจมากขึ้นเท่านั้น นักเรียนหญิงที่เคยชื่นชอบก็เปลี่ยนไป แม้แต่เพื่อนร่วมทีมและรุ่นน้องที่เคยเคารพยกย่อง ต่างก็พากันรังเกียจและหนีหายกันไปหมด ...สุดท้ายแล้วชีวิตเขาจะเป็นอย่างไร จะกลับมายืนหยัดสู้ชีวิตได้อีกครั้งไหม คงต้องรอคำตอบจากปลายปากกา และพู่กันของ ทาเคฮิโกะ อิโนอุเอะ กันต่อไป (อย่างใจจดใจจ่อ)
ตัวละคร > ยามาชิตะ นาทสึมิ

ยามาชิตะ นาทสึมิ (ญี่ปุ่น: 山下夏美; โรมาจิ: Yamashita Natsumi) หญิงสาวผู้ประสบอุบัติเหตุจากการซ้อนท้ายรถมอเตอร์ไซค์ของ โนมิยะ โทโมมิ จนต้องกลายเป็นคนพิการเดินไม่ได้ ต้องนั่งรถเข็นไปตลอดชีวิต และเปลี่ยนจากคนที่เคยยิ้มแย้มกลายเป็นคนที่มีใบหน้าเฉยชา ราวกับจะยิ้มไม่เป็นอีกเลยนับตั้งแต่ประสบอุบัติเหตุ ทำให้โนมิยะยิ่งรู้สึกผิด และไม่สามารถอภัยให้ตัวเองได้ ภายหลังสามารถยิ้มแย้มและเกือบจะสามารถกลับเข้าสู่เส้นทางเดินของชีวิตได้อีกครั้ง เพราะเกิดตกหลุมรักนักกายภาพบำบัดผู้แสนจะใจดี และคิดว่าเขาก็รู้สึกเช่นเดียวกัน แต่กลับกลายเป็นว่าสิ่งนั้นมิใช่ความรัก แต่เป็นน้ำใจ ความห่วงใจ เอาใจใส่ และพยายามจะให้กำลังใจคนไข้ที่กำลังท้อแท้ ให้สามารถกลับมาใช้ชีวิตในสังคมได้เท่านั้น
แหล่งข้อมูลอื่น

Takehiko Inoue on the Web
| ด ค กการ์ตูนซีรีส์ในปัจจุบันที่ตีพิมพ์ใน เน็ตคอมิกส์ |
| --- | --- |
การ์ตูนญี่ปุ่น:  ดราก้อนบอล ซูเปอร์  โบรูโตะ  วันพันช์แมน  โจโจ้ ล่าข้ามศตวรรษ  ฮันเตอร์ x ฮันเตอร์  โดราเอมอน  พ็อกเก็ตมอนสเตอร์  เครยอนชินจัง  เรียล  เอ็กซอร์ซิสต์พันธุ์ปีศาจ  โซลแคชเชอร์ส  ไซคิหนุ่มพลังจิตอลเวง  เวิลด์ ทริกเกอร์  แพลตตินัม เอนด์ 
การ์ตูนไทย:  มีดที่สิบสาม  อภัยมณี ซาก้า  นักสืบโจ หัวปลาหมึก
แคว้นสุพรรณภูมิ

สำหรับดินแดนที่มีชื่อเหมือนกัน ดูที่ ดินแดนสุวรรณภูมิ
อาณาจักรสุพรรณภูมิ, แคว้นสุพรรณภูมิ หรือ สุวรรณภูมิ ภายหลังรู้จักกันในชื่อ สุพรรณบุรี เป็นนครรัฐสยามที่ปรากฏในช่วงต้นของ"พื้นที่สยาม" (Siam proper) ที่ขยายขอบเขตจากภาคกลางฝั่งตะวันตกในปัจจุบันถึงคอคอดกระตอนเหนือ พร้อมสถานที่สำคัญทางประวัติศาสตร์ ได้แก่ อู่ทอง, นครปฐม, สุพรรณบุรี และบ้านดอนตาเพชร บันทึกประวัติศาสตร์จีนเรียกอาณาจักรนี้เป็น เซียน ตั้งแต่ ค.ศ. 1349 แต่ตามหลักฐานทางโบราณคดี มีการคาดเดาว่าอาณาจักรนี้เกิดขึ้นราวกลางคริสต์ศตวรรษที่ 12
เมื่อไม่เกิน ค.ศ. 1349 สุพรรณภูมิกลายเป็นจุดศูนย์กลางของเซียนต่อจากอาณาจักรพริบพรี เมื่อเซียนพ่ายแพ้ต่อหลัวหู (ละโว้) และมีการส่งบรรณาการแก่จีนภายใต้ชื่อ เซ๊ยหลัวหู (สยาม-ละโว้ หรืออาณาจักรอยุธยา) ที่นำโดยพระเจ้า Su-men-bang แห่งเซียน โดย Su-men-bang ระบุเข้ากับสุพรรณบุรี นับแต่นั้นมา สุพรรณภูมิจึงกลายเป็นหนึ่งในอาณาจักรภายใต้มณฑลสหพันธรัฐของอาณาจักรอยุธยาและถูกผนวกเข้ากับอยุธยาโดยสมบูรณ์ใน ค.ศ. 1438 อย่างไรก็ตาม นักวิชาการสมัยใหม่เสนอแนะว่าเซียนที่ปรากฏในเอกสารจีนและ Đại Việt ตั้งแต่คริสต์ศตวรรษที่ 11 อาจเป็นอยุธยา ซึ่งเป็นหน่วยการเมืองที่ต่อมาเรียกว่าอาณาจักรอยุธยา (Xiānluó hú หรือ Xiānluó) ในช่วงกลางคริสต์ศตวรรษที่ 14
การกำเนิด

สืบเนื่องจากพระเจ้าไชยสิริ กษัตริย์โยนกเชียงแสน ครองเมืองชัยปราการ (เมืองฝาง) อพยพผู้คนหนีการโจมตีจากพวกมอญลงมาทางใต้ บรรดาเชื้อพระวงศ์และผู้คนต่างที่อพยพลงมาด้วยได้พากันแยกย้ายไปตั้งบ้านเมืองของตนอยู่ตามแคว้นต่าง ๆ โดยมีเมืองใหญ่ ๆ 2 เมืองคือ เมืองอโยธยา แคว้นละโว้ และเมืองอู่ทอง แคว้นสุพรรณภูมิ ต่อมา
พระเจ้าไชยสิริทรงขยายอาณาเขตไปทางใต้และได้ปกครองแคว้นศิริธรรมราช และได้ตั้งเมืองนครศิริธรรมราช (นครศรีธรรมราช) เป็นเมืองหลวง
ราวพุทธศตวรรษที่ 16-17 ในช่วง พ.ศ. 1843-พ.ศ. 1893 เมืองอู่ทองอยู่ภายใต้การปกครองของอาณาจักรสุโขทัย แต่มีหลายความคิดเกี่ยวกับเมืองสุพรรณภูมิ เช่น ต้นกำเนิดของพระเจ้าอู่ทองที่ยังคงมีความไม่ชัดเจน การปกครองแคว้นสุพรรณภูมิควบคู่ไปกับการปกครองอาณาจักรสุโขทัย ในช่วงหลังการสถาปนากรุงศรีอยุธยา ภายหลังแคว้นสุพรรณภูมิได้ถูกลดความสำคัญลงเป็นหัวชั้นเมืองเอก (เมืองหน้าด่าน) เท่านั้น การปกครองจะมีการแต่งตั้งผู้ปกครองที่มีเชื้อสายราชวงศ์ทั้งทางสุโขทัยและอยุธยามาปกครองโดยมีตำแหน่ง "เจ้าเมืองอู่ทอง" ซึ่งเป็นศูนย์กลางการปกครองแคว้นสุพรรณภูมิสำหรับพระราชโอรสมักเรียกตามตำแหน่งสกุลยศว่า "ขุนหลวง" ในลักษณะคล้ายกับเมืองพิษณุโลกสองแคว และปกครองเมืองสรรค์ (แพรกศรีราชา) นอกจากนี้พระมหากษัตริย์ผู้ครองกรุงศรีอยุธยาต้องทรงแต่งตั้งพระชายาผู้สืบเชื้อสายจากผู้ครองอาณาจักรสุพรรณภูมิในตำแหน่ง "ท้าวอินทรสุเรนทร" ด้วย
ผู้ปกครอง

พระยาอู่ทอง - พระราชบิดาในขุนหลวงพะงั่วและพระสสุระ (พ่อตา) ของพระเจ้าอู่ทองในช่วงก่อนสถาปนากรุงศรีอยุธยา (มีผู้ปกครองเรียกว่า ผู้รั้ง)
พระเจ้าอู่ทอง - ก่อนสถาปนากรุงศรีอยุธยา ครองเมืองต่อจากพระราชบิดาในขุนหลวงพะงั่ว
ขุนหลวงพะงั่ว - เมื่อสมเด็จพระรามาธิบดีที่ 1 (พระเจ้าอู่ทอง) ทรงสถาปนากรุงศรีอยุธยาเมื่อปี พ.ศ. 1893 ในการนั้นพระองค์ทรงสถาปนาขุนหลวงพะงั่วขึ้นเป็น "สมเด็จพระบรมราชาธิราช"
พระศรีเทพาหูราช - เป็นพระโอรสในสมเด็จพระบรมราชาธิราชที่ ๑ (ขุนหลวงพะงั่ว) กับพระมหาเทวีซึ่งเป็นพระขนิษฐาของพระมหาธรรมราชาที่ ๑
เจ้าอ้ายพระยา - เป็นพระราชโอรสในสมเด็จพระอินทราชาและพระเชษฐาในสมเด็จพระบรมราชาธิราชที่ 2 (เจ้าสามพระยา)
รายพระนามพระมหากษัตริย์ ที่เกี่ยวข้องกับอาณาจักรสุพรรณภูมิ

สมเด็จพระรามาธิบดีที่ 1 - ทรงปกครองแคว้นสุพรรณภูมิก่อนทรงย้ายไปตั้งพระนครใหม่ที่เมืองอยุธยา
สมเด็จพระบรมราชาธิราชที่ 1 - มีพระนามเดิมว่า ขุนหลวงพะงั่ว เป็นพระเชษฐาของพระมเหสีในสมเด็จพระรามาธิบดีที่ 1 และได้ครองเมืองสุพรรณบุรี เมื่อสมเด็จพระรามาธิบดีที่ 1 เสด็จสวรรคต พระองค์ได้นำกำลังจากเมืองสุพรรณบุรีมาประชิดกรุงศรีอยุธยา สมเด็จพระราเมศวรได้อัญเชิญพระองค์เข้าเมืองแล้วถวายพระราชสมบัติให้ พระองค์จึงเสด็จขึ้นครองราชสมบัติเมื่อปี พ.ศ. 1913 เสด็จสวรรคตเมื่อปี พ.ศ. 1931
สมเด็จพระอินทราชา - สมเด็จพระอินทราชา (เจ้านครอินทร์) หรือ สมเด็จพระรามาธิบดีศรีนครินทราธิราช หรือ สมเด็จพระนครินทราธิราช แต่นักประวัติศาสตร์บางท่านก็เชื่อว่าพระองค์คือ พระยาศรีเทพาหูราช
บทอ่านเพิ่มเติม

ฉันทัส เพียรธรรม. การสังเคราะห์องค์ความรู้ประวัติศาสตร์รัฐสุพรรณภูมิ จังหวัดสุพรรณบุรีด้วยกระบวนการการมีส่วนร่วม. JOURNAL OF NAKHONRATCHASIMA COLLEGE              Vol.11 No.1 January –April  2017. p. 272–290.
รักชนก ศรีนอก

| รักชนก ศรีนอก |
| --- | --- |
รักชนก ใน พ.ศ. 2567

สมาชิกสภาผู้แทนราษฎรกรุงเทพมหานคร
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566  (1 ปี 295 วัน)
ก่อนหน้า: วัน อยู่บำรุง
 
ข้อมูลส่วนบุคคล
เกิด: 11 ตุลาคม พ.ศ. 2536 (31 ปี) กรุงเทพมหานคร ประเทศไทย
พรรคการเมือง: ก้าวไกล (2565–2567)   ประชาชน (2567–ปัจจุบัน)

รักชนก ศรีนอก (เกิด 11 ตุลาคม พ.ศ. 2536) ชื่อเล่น ไอซ์ เป็นนักการเมืองชาวไทย เป็นสมาชิกสภาผู้แทนราษฎรกรุงเทพมหานคร เขต 28 สังกัดพรรคประชาชน
เธอเป็นสมาชิกสภาผู้แทนราษฎรกรุงเทพมหานครที่อายุน้อยเป็นอันดับสองรองจากทิสรัตน์ เลาหพล
ประวัติ

รักชนก เกิดเมื่อ 11 ตุลาคม พ.ศ. 2536 สำเร็จการศึกษา ปริญญาตรีวิทยาศาสตร์บัณฑิต สาขาสถิติ จากคณะวิทยาศาสตร์และเทคโนโลยี มหาวิทยาลัยธรรมศาสตร์ ในปี พ.ศ. 2559
รักชนกเป็นที่รู้จักต่อสาธารณะจากการเป็นผู้ร่วมสนทนาในแอพพลิเคชัน Clubhouse ในประเด็นการเมืองร่วมสมัย และเคยได้ร่วมฟังและถามคำถามในการสนทนาของอดีตนายกรัฐมนตรี  ดร.ทักษิณ ชินวัตร อีกด้วย
การทำงาน

รักชนกประกอบอาชีพขายสินค้าทั่วไปผ่านระบบอินเทอร์เน็ต โดยเริ่มทำตั้งแต่ศึกษาในระดับมหาวิทยาลัยชั้ที่นปี 1 เธอได้กล่าวในการสัมภาษณ์ว่าการขายของออนไลน์ทำให้เธอได้ทักษาหลายอย่าง ต้องคิดเรื่องการตลาด เรียนรู้การใช้แพลตฟอร์มต่าง ๆ ไม่ว่าจะเป็นเฟซบุ๊ก, อินสตาแกรม, ทวิตเตอร์, ช้อปปี้ หรือว่า TikTok ในการที่นำเสนอสินค้าทำให้เธอได้ฝึกทักษะในการนำเสนอตัวเธอเองต่อประชาชนในการหาเสียงเลือกตั้งในเวลาต่อมา
การทำงาน > การเมือง

รักชนก ศรีนอก เข้าสู่การเมืองในปี พ.ศ. 2565 โดยเป็นที่ปรึกษาคณะอนุกรรมาธิการศึกษาผลกระทบของมาตรา 112 ที่มีต่อสิทธิเสรีภาพของสื่อและประชาชน ในสภาผู้แทนราษฎรไทย ชุดที่ 25 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอลงสมัครสมาชิกสภาผู้แทนราษฎรกรุงเทพมหานคร ในนามของพรรคก้าวไกล โดยมีคู่แข่งสำคัญคือ วัน อยู่บำรุง เจ้าของพื้นที่เดิมจากพรรคเพื่อไทย เธอชนะการเลือกตั้งนี้ แต่มีรายงานข่าวว่าคณะกรรมการการเลือกตั้ง (กกต.) จะไม่รับรองให้เธอเป็นสมาชิกสภาผู้แทนราษฎร รักชนกให้สัมภาษณ์หลังกระแสข่าวดังกล่าวว่าอาจเป็นเพราะมีเรื่องร้องเรียนเกี่ยวกับเธอมายัง กกต. หลังการเลือกตั้ง และยืนยันจะลงพื้นที่พบประชาชนต่อไป อย่างไรก็ตาม คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรชุดที่ 26 ครบทั้ง 500 คน ซึ่งรวมถึงตัวเธอเองด้วย
รักชนก ศรีนอก ยังดำรงตำแหน่งเป็นโฆษกคณะกรรมาธิการศึกษาการจัดทำและติดตามการบริหารงบประมาณ
การทำงาน > การเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล → พรรคประชาชน
คดีความ

ในปี พ.ศ. 2564 ยุทธเลิศ สิปปภาค แจ้งความเธอในข้อหาทำร้ายร่างกาย เหตุดังกล่าวเกิดขึ้นในกิจกรรมของผู้จัดรายการทางสื่อออนไลน์
21 กันยายน พ.ศ. 2566 รักชนกรับสารภาพในชั้นศาล ศาลจึงลดโทษให้เหลือเพียงปรับ 2,500 บาท และให้ขอโทษยุทธเลิศ ต่อมารักชนกได้ออกมาขอโทษผ่านบัญชีเฟซบุ๊กและทวิตเตอร์ของตน
ในปี พ.ศ. 2565 รักชนกถูกดำเนินคดีในความตามประมวลกฎหมายอาญามาตรา 112 และ พ.ร.บ.คอมพิวเตอร์ฯ กรณีทวีตข้อความวิจารณ์รัฐบาลว่า ผูกขาดการจัดซื้อจัดหาวัคซีนโควิด-19 ไว้กับสถาบันกษัตริย์ และกรณีรีทวิตภาพถ่ายในการชุมนุม #16ตุลาไปแยกปทุมวัน ปี 2563 ซึ่งมีข้อความที่ถูกกล่าวหาว่าต่อต้านสถาบันกษัตริย์ ต่อมาเมื่อวันที่ 13 ธันวาคม พ.ศ. 2566 ศาลอาญาอ่านคำพิพากษาชั้นต้นให้ลงโทษจำคุกรวม 6 ปี โดยไม่รอลงอาญา ต่อมาศาลอนุญาตให้ปล่อยตัวระหว่างยื่นอุทธรณ์ ด้วยหลักทรัพย์ 5 แสนบาท
รายชื่อตัวละครในสแลมดังก์

ตัวละครในการ์ตูนญี่ปุ่นเรื่องสแลมดังก์
ตัวละครหลัก > ทีมโชโฮคุ

วันเกิด : 1 เมษายน
ในตอนเข้าชมรมสูง 188 ซม. หลังจากฝึกชู้ต 20,000 ลูก มีความสูงเพิ่มขึ้นเป็น 189.2 ซม./หนัก 85 กก.
ตำแหน่ง : เพาเวอร์ฟอร์เวิร์ด
หมายเลข : 10
อยู่ปี 1
คำพูดประจำตัว : อัจฉริยะ!
คุณสมบัติพิเศษ : มีทั้งพละกำลัง และความอึด ส่วนด้านการต่อยตีก็ไม่แพ้ใคร
ฉายา : ไอ้หัวแดง,อัจฉริยะซากุระงิ,บาสเก็ตแมน,ราชารีบาวด์
วันเกิด : 1 มกราคม
สูง 187 ซม./หนัก 75 กก.
ตำแหน่ง : สมอลฟอร์เวิร์ด
หมายเลข : 11
อยู่ปี 1
ได้รับรางวัลผู้เล่นหน้าใหม่ยอดเยี่ยมประจำเขตคานางาวะ
ติดทีมชาติญี่ปุ่นชุดเยาวชน
ฉายา : หมาจิ้งจอก
วันเกิด : 10 พฤษภาคม
สูง 197 ซม./หนัก 93 กก.
ตำแหน่ง : เซ็นเตอร์
หมายเลข : 4
อยู่ปี 3
ฉายา : กอริลลา(กอริ)
วันเกิด : 31 กรกฎาคม
สูง 168 ซม./หนัก 59 กก.
ตำแหน่ง : พอยต์การ์ด
หมายเลข : 7
อยู่ปี 2
ฉายา : เรียวจิน
วันเกิด : 22 พฤษภาคม
สูง 184 ซม./หนัก 70 กก.
ตำแหน่ง : ชู้ตติ้งการ์ด
หมายเลข : 14
อยู่ปี 3
ฉายา : มิตจี้,มิตจัง
อาคางิและโคงุเระเป็นเพื่อนร่วมทีมมาตั้งแต่ตอนมัธยมต้น โคงุเระเริ่มเล่นบาสเพราะอยากแข็งแกร่งขึ้นแต่เขาหลงรักบาสเข้าจริงๆเมื่อได้ร่วมเล่นกับอาคางิ เขาและอาคางิ มีเพียง 2 คนที่อยู่ในทีมมา 3 ปี ในขณะที่มิสึอิออกจากชมรมระหว่างช่วงปีหนึ่ง และคนอื่นๆก็ออกจากทีมเพราะการเข้มงวดและการฝึกวินัยของอาคางิที่มากเกินไป
โคงุเระเอ็นดู ชื่นชมและพยายามที่จะนำความสามารถในตัวของซากุรางิออกมาอยู่เสมอ เขาเป็นที่คนอ่อนโยน เอาใจใส่และเป็นมิตร แทบจะไม่มีใครเคยเห็นเวลาเขาถอดแว่นเลย ( ซากุรางิเรียกเขาว่า " เมงาเนะคุง (Megane-kun/メガネくん) " ซึ่งแปลว่าชายที่สวมใส่แว่นตา ) 
ถึงแม้ว่าเขาจะเป็นตัวสำรองแต่เมื่อถึงเวลาต้องแข่ง เขาก็จะดึงประสบการ์ณและความสามารถทั้งหมดออกมาแข่ง เมื่อตอนอยู่บนสนามเขาเป็นนักชูตฝีมือดีและมีความฉลาดเฉลียว ลูกชู้ต 3 คะแนนของเขาเป็นตัวตัดสินในการแข่งขันกับเรียวนัน ในขณะที่เขาไม่ได้มีความสามารถพิเศษอย่างอาคางิหรือมิสึอิ เขาเป็นนักบาสที่ไว้วางใจได้ เพราะเขาได้รับการฝึกฝนอบรมอย่างหนักมาตั้งแต่มัธยมต้น
โคงุเระเป็นหนึ่งในไม่กี่คนที่ซากุรางิจะเชื่อฟัง เพราะเขาปฏิบัติต่อทุกคนอย่างเท่าเทียม และใจดีกับทุกคน มีหลายๆคนที่นับถือและเคารพเขา
วันเกิด : 12 กรกฎาคม
สูง 178 ซม./หนัก 64 กก.
ตำแหน่ง : สมอลฟอร์เวิร์ด
หมายเลข : 5
อยู่ปี 3
ฉายา : แว่นคุง
ตัวละครหลัก > ทีมเรียวนัน

ได้รับรางวัล 1 ใน 5 ผู้เล่นยอดเยี่ยมของเขตคานาคาว่า
เคยดวลกับ ซาวาคิตะ เออิจิ สมัยเรียนอยู่ ม.ต้นแต่เอาชนะไม่ได้
เคยฝ่าด่านของอาคางิแล้วทำแต้มได้ถึง 50 คะแนน
ชอบตกปลา
ส่วนสูง 190 ซม.
มากิยอมรับว่าเซนโดก้าวเข้ามาอยู่ในระดับเดียวกับตัวเองแล้ว
เป็นผู้ชี้จุดบางจุดที่รุคาว่ายังขาดไป ทำให้รุคาว่าพัฒนาฝีมือขึ้นในการแข่งกับซังโน
มีนักข่าวแอบปลื้มอยู่ขนาดตามทำข่าวแม้ว่าจะไม่ได้ไประดับประเทศก็ตาม
มีฉายาว่า "บิ๊กจุน,ยักแห่งคานางาวะ" ซากุรางิเรียกว่า "หัวหน้าลิง" หรือ "ลิงหัวโจก" และ "ไอ้หัวหยอง"
มีความใฝ่ฝันว่าจะเป็นกุ๊ก
จุดเดือดต่ำ เสียฟาล์วบ่อยครั้งจนเคยถูกไล่ออกจากสนาม
ตัวละครหลัก > ทีมไคนัน

ฉายาว่า ปู่ ราชาบาสเกตบอล
ส่วนสูง 184 ซม.
นำทีมไคนันเข้าถึงรอบชิงชนะเลิศในการแข่งระดับประเทศ
นักข่าวให้ฉายาว่า "สัตว์ประหลาด"
ตัวละครหลัก > ทีมเทคโนฯ ซังโน

ร้องไห้ง่าย
มักจะโดนคาวาตะแกล้งเป็นประจำ
สมาธิสั้นมากมักจะไขว้เขวง่ายๆ เช่นในตอนที่ ซากุรางิ หลอกว่าเล่นโดยใช้แผน ซึ่งจริงๆแล้วไม่มีแผนอะไรทั้งสิ้น
ตัวละครรอง

ฮาเซกาวะ คาซูชิ
ฮาเซกาวะ คาซูชิ (โชโย) เป็นผู้เล่นตำแหน่ง SF ของทีมโชโย เขาเป็นคู่แข่งตัวฉกาจของ มึสึอิ มีความสามารถด้านการชู้ตแบบฟอเวิร์ด และมีความสามารถที่โดดเด่นที่สุดคือการบล็อก เนื่องจากในอดีตเขาเคยเป็นนักกีฬา
วอลเลย์บอลมาก่อน เขามีความเร็วเป็นอย่างสูง สามารถบล็อกลูกชู้ตของมิสึอิได้บ่อยครั้ง โดยคนส่วนใหญ่รู้จักเขาจากการใช้ท่า วอลเลย์บล็อก ใส่มิสึอิ เขามีส่วนสูงอยู่ที่ 190 ซม.
| ด ค กสแลมดังก์ โดยทาเกฮิโกะ อิโนอูเอะ |
| --- | --- |
 มังงะ  อนิเมะ  ตัวละคร  เดอะ เฟิสต์ สแลมดังก์
ริว โฮเซะ

ริว โฮเซะ (ญี่ปุ่น: リュウ・ホセイ; โรมาจิ: Ryū Hosei) เป็นตัวละครที่ถูกสร้างขึ้นในปี 1979 ของเรื่อง Mobile Suit Gundam
ประวัติ

เป็นคนร่างใหญ่มีผิวสีคล้ำ และได้รับเข้ารับการฝึก การทดสอบการบินของฝ่ายสหพัณรัฐในไซต์ 7 เมื่อตอน โคโลนี่ไซต์ 7 โดนโจมตีโดย ชาร์ อัสนาเบิล ริวได้ขับ คอร์ ไฟเตอร์ ออกไปป้องกัน ไวท์เบส อีกทั้งยังได้รับความไว้วางใจจาก ไบรท์ โนอา กัปตันยานไวท์เบส คนใหม่ หลังจากที่ กัปตันเปาโล บาดเจ็บจากการทำสงครามล่าสุด และยังเป็นรุ่นพี่ที่น่านับถือของ คนในเรือรบ นอกจากริวจะเป็นผู้ที่ถนัดในด้านการบินโดย ยานรบขนาดเล็ก หรือ ยานสอดแนม แต่ก็ยังสามารถ ขับเคลื่อนหุ่นยนต์ภาคพื้นดินอีกด้วย นั่นก็คือ RX-75 Guntank ซึ่งมี ฮายาโตะ โคบายาชิ เป็นผู้ยิงปืนใหญ่
ริวได้เสียชีวิตลง เมื่อไวท์เบส ได้ทำการบกับ คราวเลย์ ฮามอน และได้ใช้ คอร์ ไฟเตอร์พุ่งชนกับ มาเซร่า เพื่อช่วยชีวิตของ อามุโร่ เรย์ ซึ่งขับ กันดั้ม (RX-78) และเป็นที่น่าเสียใจของลูกเรือทุกคน
โดยเฉพาะกับ ฮายาโตะ โคบายาชิ ซึ่งเห็น ริว เสมือนพี่ที่สั่งสอน หลายๆสิ่งให้แก่เขา